Eura
Eura on kunta Satakunnassa. Kunnassa asuu ihmistä[1] ja sen pinta-ala on km2, josta km2 on vesistöjä.[2] Väestötiheys on Expression error: Unrecognized punctuation character "[". asukasta/km2. Euran nimikkolintu on härkälintu ja nimikkokasvi pähkinäpensas.[3]
Euran keskustaajamassa oli vuoden 2011 lopussa 6 587 asukasta.[4] Kuntaan liitettiin vuonna 1970 Hinnerjoen ja Honkilahden kunnat. Vuonna 2009 Euraan liitettiin Kiukainen, jolloin Euran asukasluvuksi tuli noin 12500. Euran naapurikuntia ovat Eurajoki, Harjavalta, Kokemäki, Laitila, Mynämäki, Nakkila, Pöytyä, Rauma ja Säkylä.
Euralaisen luonnon rikkautena ovat järvet (yli 20)[5], sekä rehevä ja vaihteleva luonto. Satakunnan Pyhäjärvi on Lounais-Suomen suurin järvi, josta huomattava osa sijaitsee Euran alueella. Se tunnetaan kalaisuudestaan ja vapaa-ajanviettokohteena. Koskeljärvi Euran Honkilahden Koskeljärvi on Suomen tunnetuimpia lintujärviä. Erämaisen järven rannat on pääosin suojeltu. Järvelle on rakennettu lintutorni ja pysähdyspaikkoja luonnossa liikkumista harrastaville. Euran läpi virtaa Eurajoki, joka alkaa Satakunnan Pyhäjärvestä ja laskee Eurajoen kunnassa Olkiluodon pohjoispuolelta Pohjanlahteen.
Eurassa on myös kolme museota ja viisi kirkkoa (Euran harmaakivikirkko 1898, Hinnerjoen puukirkko 1755, Honkilahden puukirkko 1759, Kiukaisten puukirkko 1761 ja Panelian kivikirkko 1950) sekä Euran lentokenttä, jota käyttävät Euran ympäristön moottorilentäjät ja varjoliitäjät.
Euran kautta kulkevat Tampereen ja Rauman välinen valtatie 12 sekä Harjavallan ja Uudenkaupungin välinen kantatie 43. Vuonna 1897 liikenteelle avattu Kokemäki–Rauma-rata rakennettiin alun perin kulkemaan Kiukaisten kautta ja siltä valmistui vuonna 1913 sivuraide Kauttualle, jonne tehtiin asemarakennus ja kaksipaikkainen veturitalli. Veturitalli vaurioitui kansalaissodan aikana punaisten ajettua kaksi veturia tallin takaseinän läpi. Henkilöliikenne Kauttuan radalla lopetettiin vuonna 1953, mutta samana vuonna valmistui sivuraide Kauttuan asemalta Säkylän sokeritehtaalle. Myös Rauman radan henkilöliikenne lakkautettiin vuonna 1988, mutta sokerijuurikkaan kuljetukset Kauttuan radalla jatkuivat 2000-luvulle. [6]
Rauma 35 kilometriä Pori 50 kilometriä Uusikaupunki 55 kilometriä Turku 85 kilometriä Tampere 110 kilometriä Helsinki 210 kilometriä
Eura on esihistorialtaan Suomen merkittävimpiä kuntia. Siellä on poikkeuksellisen runsaita, erityisesti rautakautisia löytöjä Käräjämäellä, Luistarissa, Pappilanmäellä ja Kolmhaarassa.
Eurassa on ollut teollista toimintaa yhtäjaksoisesti yli 300 vuoden ajan. Kauttuan ruukin alue syntyi vuonna 1689, kun vapaaherra Lorenz Creutz sai vuorikollegiolta luvan perustaa rautaruukin Kauttuan kosken partaalle. Rautaruukista alkanut teollisuus on synnyttänyt Kauttualle mielenkiintoisen asumis- ja teollisuusympäristön, Kauttuan Ruukinpuiston. Alueella oleva rakennuskanta on pääosin 1800-luvulta. Ruukinpuistossa sijaitsee muun muassa vuonna 1802 valmistunut komea klubirakennus, jossa toimii nykyisin ravintola.
Ensimmäinen kirjasto Euran seuduilla perustettiin ilmeisesti vuoden 1852 vaiheilla, ja se on pohjana nykyiselle Euran kunnankirjastolle.
Vuoden 1907 tienoilla metalliteollisuuden tilalle tuli paperinvalmistus, kun Ahlström Osakeyhtiö perusti sinne Kauttuan Paperitehtaan.
Kauttuan kylässä on huomattava määrä arkkitehti Alvar Aallon suunnittelemia rakennuksia, joista tunnetuimmat ovat Terassitalo ja alkuaan virkanaisten asuntolaksi suunniteltu Tipula, joka nykyään tunnetaan nimellä Villa Aalto.
Euran suurimmat yksityisen sektorin työnantajat ovat HKScan Finland Oy, Auramaa-yhtiöt, Jujo Thermal Oy, Amcor Flexibles Finland Oy, Pintos-konserni, Jaakko-Tuote Oy, Koskinen-yhtiöt, Biolan-ryhmä, A&R Carton Oy ja Euran Teollisuushuolto Oy.[7] Biolan-ryhmän pääkonttori sijaitsee Eurassa.
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
Vuoden 2017 lopussa Eurassa oli 11 910 asukasta, joista 8 543 asui taajamissa, 3 279 haja-asutusalueilla ja 88 asukkaan asuinpaikan koordinaatit eivät olleet tiedossa. Taajama-aste lasketaan niistä asukkaista, joiden asuinpaikan koordinaatit ovat tiedossa; Euran taajama-aste on 72,3 %.[8] Euran taajamaväestö jakaantuu neljän eri taajaman kesken:[9]
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain. Euran keskustaajama sijaitsee pääosin Eurassa, mutta pieniltä osin myös Säkylässä.[9]
Euran tunnetuin urheiluseura lienee LiigaEura, joka pelasi naisten lentopallon SM-liigassa. Myös vesipallojoukkue ETU on pelannut SM-tasolla. Jalkapallojoukkue Euran Pallo pelaa Länsi-Suomen Nelosessa. Euran Paneliassa toimii jääkiekkojoukkue Panelian Raikas. Eurassa on myös kilpaurheiluseura Euran Raiku, jonka lajeja ovat lentopallo, yleisurheilu, beach volley ja petankki. Euran Veivi on euralainen kori- ja sulkapallojoukkue. Eura on myös tunnettu hevosurheilustaan.
Vuoden 2018 aluejaon mukaan Eurassa on seuraavat Suomen evankelis-luterilaisen kirkon seurakunnat:[10]
Euran seurakunta Euran kirkkopiiri Hinnerjoen kirkkopiiri Honkilahden kirkkopiiri Kiukaisten kirkkopiiri Panelian kirkkopiiri
Seurakunnalla on viisi kirkkorakennusta: Euran, Hinnerjoen, Honkilahden, Kiukaisten ja Panelian kirkot.[11] Lisäksi Eurassa toimii helluntaiherätykseen kuuluva Euran helluntaiseurakunta.[12] Suomen ortodoksisen kirkon seurakunnista Euran alueella toimii Turun ortodoksinen seurakunta.[13]
Seuraavassa luettelossa on mainittu historiallisella ajalla lakkautetut seurakunnat Euran kunnan nykyisellä alueella.[10]
Hinnerjoen seurakunta (liitetty Euran seurakuntaan 2007) Honkilahden seurakunta (liitetty Euran seurakuntaan 2007) Kiukaisten seurakunta (liitetty Euran seurakuntaan 2009)
Lempi Ahla, kirjailija ja suomentaja Väinö Alasmaa, jääkäriluutnantti Darude, teknomuusikko ja DJ Tomi Einonen, toimittaja Euran Daltonit, muun muassa elokuvan Pahat Pojat esikuvana olleet veljekset Claes Wilhelm Gyldén, maanmittari Tuija Helander, pikajuoksija Eija Kantola, laulaja Jalmari Karhula, taidemaalari, toimittaja ja kulttuurivaikuttaja Titta Keinänen, karateka Tuomas Keskimäki, runoilija Ahti Laine, puhallinmuusikko Jussi Lammela, laulaja Kalle Luotonen, kirjailija, ohjaaja ja näyttelijä Aina Lähteenoja, historioitsija ja kansanedustaja Carl Oscar Malm, suomalaisen viittomakielen kehittäjä Evert Malm, maanviljelysneuvos Kimmo Mattila, harmonikkataiteilija Marjo Niemi, kirjailija ja ohjaaja Pentti Niemi, kansanedustaja Ville Oksanen, kansalaisaktivisti ja lakimies Mikko Paatero, poliisiylijohtaja Reijo Paavilainen, kuvanveistäjä Ulla-Maija Paavilainen, päätoimittaja ja kirjailija Mika Peltonen, muusikko ja sanoittaja Puhuva Kone, rap-artisti Onni Rantasalo, kansanedustaja Viljo Rantasalo, professori Hanna Ruohomaa, jalkapalloilija Carl Reinhold Sahlberg, luonnontieteilijä ja professori Oskari Setänen, jääkiekkomaalivahti Katja Syvärinen, poliitikko, kansanedustaja vuosina 1999–2003 Kalevi Takala, lastenkirjailija Jorma Toiviainen, sanoittaja Arvid Tollet, arkkitehti Jari Torkki, jääkiekkoilija Iisakki Vahe, kansanedustaja Ari Valvee, jalkapalloilija
Ennen kuntaliitoksia Eurassa oli 10 kylää ja yksinäistilaa: Kirkonkylä, Sorkkinen, Euran pappila, Vaani (yksinäistila), Lähteenoja (yksinäistila), Soupas (yksinäistila), Isovahe (yksinäistila), Vähävahe (yksinäistila), Kauttua, Mestilä, Naarjoki ja Turajärvi.[14]
Hinnerjoella on 4 kylää: Hinnerjoki, Kivijärvi, Korpi ja Vaaljoki.[15]
Honkilahdella on 7 kylää: Auvainen, Haveri, Honkilahti (Kirkonkylä), Komoinen, Lellainen, Löyttylä ja Mannila.[16]
Kiukaisissa on 9 kylää: Eurakoski, Harola, Kiukainen, Köylypolvi, Laihia, Laukola, Mäkelä, Panelia ja Rahvola.[17]
Vain osa kylistä on kehittynyt taajamaksi. Näitä ovat Euran keskustaajama, johon myös Kauttua kuuluu nykyään, Kiukainen, Panelia, Hinnerjoen kirkonkylä, Mannila, Koskenkylä ja Honkilahden kirkonkylä.[18]
Euran keskustaa Euran kirkko Eurajoki Kauttualla Euran paloasema Kauttuan paperitehdas Kauttuan Tallinmäki Villa Ahlström
Harku, Viro Askersundin kunta, Ruotsi Weenerin kunta, Saksa
Euran pitäjäruoiksi nimettiin 1980-luvulla ryynimakkara, munajuusto ja Euran rinkilät.[19]
Luettelo Euran julkisista taideteoksista ja muistomerkeistä
Citation error, replace with{{cite book| author = Rosberg, J. E.; Grotenfelt, Kustavi ja Hildén, Kaarlo (toim.)| title = Suomenmaa: maantieteellis-taloudellinen ja historiallinen tietokirja. 3. osa, Turun ja Porin lääni| location = Helsinki| publisher = Tietosanakirja-Osakeyhtiö| year = 1921}}
* Luokka:Seulonnan keskeiset artikkelit